જો બધું સમુંસૂતરું પાર ઊતરશે તો ૨૦૨૩ સુધીમાં અમદાવાદ-મુંબઈ વચ્ચે હાઈસ્પીડ બુલેટ ટ્રેન દોડતી થશે. આ પ્રોજેક્ટ સફળ થશે તો બાદમાં દિલ્હી-આગ્રા, દિલ્હી-કાનપુર, દિલ્હી-ચંદીગઢ, મૈસુર-ચેન્નઈ, નાગપુર-બિલાસપુર, ચેન્નઈ-હૈદરાબાદ, મુંબઈ-ગોવા અને નાગપુર-સિકંદરાબાદ સહિત આઠ રૂટો પર સેમી બુલેટ ટ્રેન દોડાવાશે. પ્રોજેક્ટ શરૂ થાય ત્યારે ખરો, પણ એ બહાને દેશમાં રેલવેની દરિદ્રતા પર નજર કરવાનો મોકો જરૂર મળ્યો છે.